*A határozati javaslat elfogadásához*

***egyszerű*** *többség szükséges,*

*az előterjesztés* ***nyilvános ülésen tárgyalható****!*

*141. számú előterjesztés*

Bátaszék Város Önkormányzat Képviselő-testületének 2018. május 30-án

16,00 órakor megtartandó ülésére

*Javaslat vadkamerák beszerzésére*

|  |
| --- |
| **Előterjesztő:** Dr. Bozsolik Róbert polgármester**Készítette** : Farkas András főelőadó **Törvényességi ellenőrzést végezte:**  Kondriczné dr. Varga Erzsébet jegyző**Tárgyalja:**PG Bizottság 2018.05.29. |

 **Tisztelt Képviselő-testület!**

Mindig is problémát okozott nemcsak városunkban, hanem országosan is a külterületi illegális hulladék elhelyezés visszaszorítása. A tetten érés szinte lehetetlen, a kupacok átvizsgálása nagyon ritkán jár sikerrel, így marad az összeszedés és kezelés, amely rengeteg erőt és pénzt emészt fel.

Mások által használt és nagyon pozitív visszajelzések érkezetek a vadkamera ilyen célra történő felhasználására. A technológia egyszerű: egy olyan képrögzítő eszköz, amely a behelyezett SIM kártyának köszönhetően a látókörében történő mozgásra azonnal képet küld a megadott e-mail címre.

Ajánlatot kértünk a helyi vadászok által javasolt szakembertől Dr. Fekésházy Szabolcstól, hogy mennyibe is kerülne egy vadkamera, amely azonnal munkára fogható és megfelelően rögzíteni is lehet.

A beérkezett ajánlat (1. melléklet) a következő tételeket tartalmazza:

* Hunter3G vadkamera (kamera-Sd kártya+SIM kártya) üzemkész állapotban = **67.000.F**t (az ingyenes szerverbeállítást már tartalmazza)
* külső akkumulátorral (tartó+vezeték): **8.500.Ft**
* akkumlátor tartó acéldoboz **6000.Ft**
* a kamerának külső acél biztonsági doboz: **12.000.Ft** (ajándék acélkábel)
* csatlakozás ingyenes szerverhez  **0 Ft**
* akkumlátor töltő: **6000.Ft**
* szállítás **1500.Ft/db**

Az árak forintban értendők és tartalmazzák az ÁFA-t.

Az árajánlat értelmében egy darab vadkamera teljes költsége: 101.000.- Ft

Sajnos városunknak több olyan területe is van, ahol indokolt az ilyen jellegű megfigyelés folytatása, mint például Dolina, vízmű mögötti terület, bátai töltés, Kövesd mögötti (erdészházhoz vezető) földes út, stb.

A megfigyelt területet szükséges olyan módon bekamerázni, hogy bizonyítható legyen az illegális szemételhelyezés. Ez a legtöbb esetben legalább két kamerával oldható meg. Javasoljuk, hogy 3 db kamera beszerzésével kezdjük meg az említett területek megfigyelését. A tapasztalatok kiértékelése után lehetne a kamerák számának esetleges növeléséről dönteni. Kérem ezek figyelembe vételével az előterjesztés megtárgyalását.

 ***Határozati javaslat:***

**vadkamerák beszerzésére**

Bátaszék Város Önkormányzata Képviselő-testülete

1. a város külterületén az illegális szemétlerakások visszaszorítása és a szankcionálás feltételeinek megteremtése érdekében 3 db vadkamera beszerzése mellett dönt,
2. a beszerzéshez 310.000,-Ft keretösszeget az önkormányzat 2018. évi költségvetésének általános tartalék kerete terhére biztosítja,
3. felhatalmazza a város polgármesterét az adásvételi szerződés aláírására.

*Határidő:* 2018. július 30.

*Felelős:* Kondriczné dr. Varga Erzsébet jegyző

 (a határozat megküldéséért)

 Dr. Bozsolik Róbert polgármester

 (a szerződés aláírásáért)

*Határozatról értesül:* városüzemeltetési iroda

pénzügyi iroda

 irattár